recursal/SuperWikiNEXT-32B huggingface dataset:
**Peachoid** (talaffuzi: *pichoid*; *peach* — „shaftoli") — shakli shaftoliga oʻxshaydigan suv minorasi boʻlib, AQShdagi Janubiy Karolina shtatining Gaffney shahrida joylashgan.

Uning balandligi — 41 metr, sigʻimi — 3,8 million litr suv (3800 m³). Peachoid Roadda joylashgan.

Minora shaharning diqqatga sazovor joylaridan biridir. Uning tashqi koʻrinishi va konstrukturasi mualliflik huquqi bilan himoyalangan va AQSh qonunchiligiga muvofiq bunday binolarning barcha hosila tasvirlari, shu jumladan fotosuratlari faqat muallifning yozma ruxsati bilan olinishi kerak.

Tarixi
------

Minora 1981-yilda Chicago Bridge and Iron Company shirkati tomonidan poʻlat va betondan qurilgan. Konstruktsiyaga dekorativ elementlar qoʻshilgan: tepada band, bir tomonida barg, pastki qismida kurtak va u koʻproq shaftoliga oʻxshashi uchun poʻlat elementlar qoʻshish yoʻli bilan butun devor boʻylab chuqurchalar qilingan. Rassom Peter Freudenberg minorani shunga mos ravishda boʻyagan.

Mashhur madaniyatda
-------------------

Minora Amerikaning *House of Cards* serialida kichik rol oʻynaydi. Serialning bosh qahramoni, Gaffneyda tugʻilgan Frank Underwood (talaffuzi: *Frenk Andervud*) oʻz ofisida Persikomerning suratini saqlaydi. Serialning birinchi mavsumi uchinchi epizodida Persicomer siyosiy intriga mavzusiga aylanadi va Frenk uchun yashitin xavf tugʻdiradi.

Manbalar
--------

1. ↑  „Peachoid Water Tower".  Emporis. 24-dekabr 2013-yilda asl nusxadan arxivlandi. Qaraldi: 2-avgust 2013-yil.
2. ↑  „Yelp.com" (en). *www.yelp.cosana=*. Qaraldi: 22-yanvar 2021-yil.
3. ↑  „Gaffney Board of Public Works" (inglizcha). *www.gbpw.com*. 1-dekabr 2019-yilda asl nusxadan arxivlandi. Qaraldi: 22-yanvar 2021-yil.
4. ↑  „The Post and Courier" (inglizcha). *www.postandcourier.com*. 22-dekabr 2015-yilda asl nusxadan arxivlandi. Qaraldi: 22-yanvar 2021-yil.
5. ↑  „Huffington Post: House of Cards Episode 3 Recap" (inglizcha). *www.huffingtonpost.ca*. Qaraldi: 22-yanvar 2021-yil.
6. ↑  „A. V. Club" (inglizcha). *www.avclub.com*. Qaraldi: 22-yanvar 2021-yil.

Koordinatalari: 35°5′43″N 81°41′9″W﻿ / ﻿35.09528°N 81.68583°W﻿ / 35.09528; -81.68583GO
**Chok** — 1) chevarlikda — tikish, qirqish, yamash, kashta gullarini tikishda hosil boʻladigan baxyalar tizmasi, buyumlarning tikib biriktirilgan joyi. Gazlama, charm, teri va boshqalarni tikishda biror buyumni naqshli kashtalar bilan bezash, kiyim tikishda qismlarini biriktirishda qoʻllaniladi. Chok qoʻlda (igna, angishvona, ilmokli soʻzon igna, bigiz va boshqa bilan) va tikuv mashinasida tikiladi. Chok tekis va pishiq chiqishida ipning sifati katta ahamiyatga ega. Agar ip yaxshi pishitilsa, chok tekis va zich chiqadi, ip xom pishitilgan boʻlsa, tarang tortilmay, chok gʻadirbudur boʻladi. Chokda tabiiy (ipak, paxta, jun) va sunʼiy tolalardan foydalaniladi. 19-asrgacha chok, asosan, qoʻlda tikilgan. 19-asrning 2yarmidan Yevropa mamlakatlarida chokni tikuv mashinada tikishga oʻtilgan. Choklar tikish texnikasi, rasmlar mujassamoti va gullari bilan birbiridan ajralib turadi. Badiiy kashtachilikda palak, soʻzana, gulkoʻrpa, zardevor, joynamoz va boshqa badiiy buyumlar qadimda turli xil chok bilan qoʻlda tikilgan. Hozir ham qoʻlda, ham maxsus popop mashinalarda tikilmoqda. Tikuvchilikda kiyim qismlarining ip yoki yelim yordamida biriktirilgan joyi chok hisoblanadi.

Vazifasiga koʻra, choklar biriktirish, zih va bezakpardozlash chokiga baxya, tepchima, yoyma, bosma, qayirma, quyma, qulf, uchmauch choklar kiradi. Hoshiya chok astarsiz va sitiluvchan gazlamalardan tikiladigan kiyimlarning qismlari, qirqimlarini ishlash uchun qoʻllaniladi.

Kashtadoʻzlikla eng koʻp tarqalgan choklar: kuppa, bosma, duroʻya (kanda xayol), chinda xayol, xomdoʻzi, yoʻrma, popur, iroqi, ilmoq, chamak bahya va boshqa; 2) mashinasozlikda metall qismlarning tutashtirilgan joylari; 3) binokorlikda — terilgan gʻishtlar, bloklarning oraligʻi, panelli uylarda panellar tutashgan joylar. Bino va inshootlarning bir qismini ikkinchisidan ajratadigan ensiz oraliq konstruktiv chok deyiladi. Bunday chok temperatura, choʻkish va seysmik chokga boʻlinadi. Tra choki temperaturaning oʻzgarishidan, choʻkish choki imoratning choʻkishidan vujudga keladigan qoʻshimcha zoʻriqishlarning oldini oladi, seysmik chok binolarni silkinishda buzilishdan asraydi. Amalda koʻpincha bu 3 ta chok vazifasini bitta chok bajaradi, yaʼni 3 ta chok oʻrniga bitta chok krldiriladi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Chol Gala masjidi** (ozarbayjoncha: *Çöl Qala məscidi*, ayrim manbalarda **Chol Qalʼa masjidi** deb ham beriladi) — Ozarbayjonning Shusha shahrida, Bokudan 350 km janubi-gʻarbda joylashgan Ozarbayjon masjidi. Shahar 1992-yil 8-mayda arman kuchlari tomonidan qoʻlga kiritiladi, 2020-yil 8-noyabrda esa Ozarbayjon tomonidan qaytarib olinadi.

Umumiy tasnifi
--------------

Chol Gala masjidi Shusha shahrining Chol Gala mahallasining G. Zakir ko‘chasida joylashgan masjid hisoblanadi. Chol Gala mahallasi Shushaning 9-quyi va oldingi mahallalaridan biridir. Shusha shahrida hammasi boʻlib 17 ta asosiy mahallalar mavjud. Chol Gala masjidi XIX asr oxiriga kelib, Shushada faoliyat ko‘rsatgan 17-masjiddan biri hisoblanadi. Dastlab masjidning minoralari mavjud boʻlmagan, uning tashqi dizayni toʻrtburchaklar shaklida boʻlgan mahalla masjidi binosining ichki qismi Islom dini meʼmorchiligiga toʻliq mos keladi. Masjidda, shuningdek, namozxona ham mavjud boʻlgan. Masjid yonidagi Chol Gala bulog‘i mahallani Shushaning mashhur mineral suvi bilan taʼminlagan. Masjid Shusha davlat tarixiy arxitektura qoʻriqxonasining eng qimmat yodgorliklaridan biri hisoblangan.

Manbalar
--------

1. ↑  „Shusha State Historical & Architectural Reserve". 4-oktabr 2010-yilda asl nusxadan arxivlandi. Qaraldi: 19-avgust 2010-yil.
2. ↑  „Ministry of Tourism - Chol Gala mosque". Qaraldi: 19-avgust 2010-yil.
3. ↑  „ŞUŞA HƏSRƏTİ". 12-may 2010-yilda asl nusxadan arxivlandi. Qaraldi: 19-avgust 2010-yil.
4. ↑  „Shusha State Historical & Architectural Reserve". 4-oktabr 2010-yilda asl nusxadan arxivlandi. Qaraldi: 19-avgust 2010-yil.

„Shusha State Historical & Architectural Reserve". Archived from the original on 4 October 2010. Retrieved 19 August 2010.
5. ↑  „MIDDLE AGES GARABAGH MONUMENTS". 6-iyul 2011-yilda asl nusxadan arxivlandi. Qaraldi: 19-avgust 2010-yil.

Tashqi havolalar
----------------

* Ozarbayjon, Shusha shahridagi Chol Gala koʻchasi
* Qorabogʻ yodgorliklari[*sayt ishlamaydi*] [ *<span title="Dead link tagged August 2017">doimiy o'lik havola</span>* ]
**Chokar** — ilk oʻrta asrlar (4—8-asrlar) da qishloqning yirik mulkdor—dehqonlarning istehkomli qoʻrgʻonlari va mulklarini qoʻriklash va ularni tashqi hujumlardan muhofaza etish uchun tuzilgan yollanma qurolli otryad (guruh)Ch.lar guruhi 30—40, 50—100 va undan ortiq harbiy navkarlardan iborat boʻlgan. Ular qilich, qalqon, nayza hamda kamon va sadoq toʻla oʻklar bilan qurollangan. Chlar dehqon koʻrgʻonlariga yaqin yoki shahar girdida bino qilingan istehkomlarda yashaganlar. Bunday istehkomlar Chokardiza deb yuritilgan. Toshkentning Chaqar va Samarqandning Chokardiza kabi mahallalari ilk oʻrta asrlarda Ch.lar joylashtirilgan qarorgoxlarning oʻrni boʻlgan. Ch.lar baquvvat va abjir hamda oʻz valinemaʼtiga sadoqatli oʻspirinlardan tanlab olingan. Bunday sadoqetli va jangovar Ch.lar bilan dehqonlar yovgarchilik paytlarida dushmanga qarshi qarbiy yurishlarda qatnashar, osoyishtalik zamonda esa ularga suyanib qishloqning ziroatkoq ahrlisi ustidan oʻz xukmronligini oʻrnatishga harakat qilgan. Boshqa vaqtlarda ular dehqon xo'jaliklaridagi tartibga qarab turgan.

Manbalar
--------

1. ↑  "Chokar" *OʻzME*. Ch-harfi Birinchi jild. Toshkent, 2000-yil

Adabiyot
--------

* Muhammadjonov A. Oʻzbekiston tarixi (IV asrdan XVI asr boshlarigacha), T. 2004.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Berezdiv** (ukraincha: *Берездів*  ; polyakcha: *Berezdów* ) — Ukraina gʻarbidagi Xmelnitskiy viloyati (viloyati ) ning Shepetivka tumanidagi qishloq. Unda Ukrainaning hromadalaridan biri bo'lgan Berezdiv qishloq hududiy ma'muriyatida joylashgan. Berezdiv aholi soni taxminan 1250 kishiidan iborat. Berezdivda maktab, Sharqiy pravoslav cherkovi, Shepetivka muzeyi filiali va uchta qabriston bor: Sharqiy pravoslav, katolik va yahudiy.

Geografiyai
-----------

Korchik, Siechanka daryolari bo'yida joylashgan. 32 km Slavutadan shimoliy-sharqda. 18 km Koretsdan janubda.

Berezdiv, 50°28'N, 28°06'E, 210m balandlikda joylashgan.

Tarixi
------

Polsha-Litva Hamdo'stligining ikkinchi bo'linishigacha Berezdiv Polsha Qirolligi tojiga tegishli bo'lgan. Berezdiv tovarlari Ostrozkiy, Chodkevich, Lubomirskiy va Yablonovskiy gersog oilalariga tegishli bo'lgan. 1775-yilda Berezdivga Braclav voivode Yan Yablonovskiy, yog'och Bibi Maryam cherkovini topgan. 1992-yilda favqulodda holat tufayli u demontaj qilingan.

1831-yilda Berezdiv Rossiya hukumati tomonidan musodara qilingan.

XIX asr oxirida 590 kishi (shundan 306 nafari yahudiylar) iborat kichik shaharcha bo'lgan.

1954-yilda Berezdiv shahar imtiyozlaridan mahrum bo'lib, qishloqqa aylangan.

2020-yil 18-iyulgacha Berezdiv Slavuta tumaniga tegishli edi. 2020-yil iyul oyida Ukrainaning maʼmuriy islohoti natijasoi[[ bu tuman tugatilib, Xmelnitskiy viloyatining tumanlari soni 3 taga qisqargan. Slavuta tumani hududi Xmelnitskiy tumaniga birlashtirilgan.

Manbalar
--------

1. ↑  „Берездовская громада" (ru).  Портал об'єднаних громад України.
2. ↑  „Про утворення та ліквідацію районів. Постанова Верховної Ради України № 807-ІХ." (uk). *Голос України* (18-iyul 2020-yil). Qaraldi: 3-oktabr 2020-yil.
3. ↑  „Нові райони: карти + склад" (Ukrainian).  Міністерство розвитку громад та територій України.

Bibliografiyasi
---------------

* Polsha qirolligi va boshqa slavyan davlatlarining geografik lug'ati, 1881-yil

Havolalar
---------

* Berezdivga sayohat
* Berezdiv maktabidagi ingliz tili to'garagining rasmiy sayti
* Sobiq Bibi Maryam cherkovidan keyin film taqdimoti joyiga havola

Andoza:Khmelnytskyi Oblast

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* LCCN: no2012035049
* VIAF: 233255520
* en:WorldCat Identities (VIAF orqali): 233255520

 |
**Berezin Ilya Nikolayevich** (1818.19.7 - 1896.22.5) - sharqshunos. 

"Sharq boʻylab sayohat" (1849—52) asarini yozgan. Bu asarida Eron, Turkiya, Zakavkazye, Dogʻiston boʻylab qilgan sayohati (1842—45) davrida olgan taassurotlari, sharq mamlakatlarining tabiati, xalqining yashash sharoitlari haqida hikoya qiladi. Shayboniyxon va koʻchmanchi oʻzbeklar tarixiga oid "Tarixi guzidaNusratnoma" asarini eski oʻzbek tilidan rus tiliga ("Sheybaniada") tarjima qilgan. 

Rossiyada birinchi boʻlib (1858—88) Rashiduddinniig "Jome attavorix" ("Tarixlar majmui") asarining birinchi jildini rus tiliga tarjima qilgan. B. oʻzbek, qoraqalpoq, tatar va boshqird shevalariga oid bir necha asarlar yozgan.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Nicholas Galitzine** (Nikolas Dimitriy Konstantin Galitzin; 1994-yil 29-sentabrda tavallud topgan) — ingliz aktyori. "Yuqori tarang "(2016-yil), "Xushbichim iblis "(2016-yil), "Zolushka "(2021-yil) va "Binafsha yuraklar "(2022-yil) filmlaridagi rollari bilan tanilgan aktyor.

Yoshlik
-------

Nicholas Galitzinening otasi Jefri Galitzin, Bolsheviklar toʻntarishi va Qizil terrordan qochqin sifatida Angliyaga kelgan rus zodagonlaridan biri boʻlgan. Golitsin xonadonidan boʻlgan tadbirkor edi. Jeffri Galitzine shahar moliyachisi boʻlgan. Biznes manfaatlari shishani qayta ishlash biznesini oʻz ichiga oladi. Onasi yunon: Amerikalik Lora (*née* Papayanni). Nicholas Galitzinening singlisi Lexi Galitzin illyustrator va interyer stilisti. Nicholas Galitzine Dulvich kollejida talabalar safida boʻlgan. Pleasance Islington yoshlar teatr kompaniyasining bir qismi edi.

Bolaligida Nicholas Galitzine regbi va futbol oʻynagan. Tuman darajasidagi yengil atletika musobaqalarida qatnashgan.

Shaxsiy hayot
-------------

Nicholas Galitzine Hammersmitda, Londonda, Angliyada yashaydi.

Manbalar
--------

1. ↑  *(unspecified title)*
2. ↑  „Nicholas Galitzine Bio, Dating, Girlfriend, Movies". *SugerFries*. 25-oktabr 2021-yilda asl nusxadan arxivlandi. Qaraldi: 20-avgust 2022-yil.
3. ↑  *Jefford, Kasmira*. „Green Pioneers: I love the sound of breaking glass".
4. ↑  L’Intermédiaire des chercheurs et curieux, collected issues 519-529, ICC Editions, p. 1995
5. ↑  *Galitzine.* „About". 25-oktabr 2021-yilda asl nusxadan arxivlandi. Qaraldi: 20-avgust 2022-yil.
6. ↑  „Nicholas Galitzine, Stars of Tomorrow 2015". *ScreenDaily.com*. Qaraldi: 7-aprel 2020-yil.
7. ↑  *Loy Bell.* „NICHOLAS GALITZINE". *Wonderland* (19-iyul 2019-yil). Qaraldi: 7-aprel 2020-yil.
8. ↑  *Jury.* „The Beat Beneath My Feet's Nicholas Galitzine: 'I never dreamt I'd be starring with Luke Perry after just one audition'". *Evening Standard* (10-fevral 2015-yil). Qaraldi: 7-aprel 2020-yil.

Havolalar
---------

* Nicholas Galitzine IMDbda
* Nicholas Galitzine at Rotten Tomatoes
**Vladimir Galaktionovich Korolenko** [1853.15(27).7, Jitomir — 1921. 25.12, Poltava] — rus yozuvchisi, publitsist, jamoat arbobi. Peterburg (1900—02) va Rossiya (1918) Fanlar akademiyasi faxriy aʼzosi. Ilk hikoyasi — „Izlovchi hayotidan lavhalar" (1879). „Maftunkor" (1880), „Fyodor" (1885), „Koʻr muzikachi" (1886), „Cherkas" (1888), „Ot dovon" (1892), „Goʻng" (1895), „Shuʼlalar" (1901) singari hikoya va qissalarida zulm, zoʻravonlikka qarshi chiqqan, istibdod va tuhmat qurboni boʻlgan mazlumlar qismati aks etgan. „Zamondoshim tarixi" (1922) avtobiografik asari va boshqa asarlarida demokratiya va gumanizm gʻoyalari ilgari surilgan. 1920 -yil Lunacharskiyga yozgan maktublarida [ "Noviy mir" („Yangi dunyo") jurnal, 1988 -yil, 10-soni; Moskva] Rossiyadagi inqilob istiqboliga ishonmasligini bayon etgan va fuqarolar urushida bolsheviklarning beboshliklari haqida gʻazab bilan yozib, sudsiz otishlar va bolalarning oʻldirilishiga qarshi chiqqan. Asarlari jahondagi koʻpgina tillarga, jumladan, oʻzbek tiliga ham tarjima qilingan.

Manbalar
--------

1. ↑  *(unspecified title)*
2. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Lab bichilishi**, angulit - ogʻiz burchaklarida paydo boʻladigan yoriqlar va yassi qavariqlar. Infeksion kasallik, bunda ogʻiz burchagining shilliq qavati va terisi zararlanadi. Organizmda V2 vitamin yetishmasligi, milk kasalliklari, nordon va achchiq ovqatlarni muntazam isteʼmol qilish, koʻp soʻlak ajralishi, ogʻiz boʻshligʻini yaxshi parvarish qilmaslik va boshqa sabab boʻladi. Stafilokokklar, streptokokklar, ayrim takomillashmagan zamburugʻlar (qarang Bakteriyalar) qoʻzgʻatadi. Koʻpincha, labini yalab yurishga oʻrganib qolgan bolalar va oʻsmirlar, shuningdek, yasama tish qoʻydirganlarda uchraydi. Lab burchaklaridagi teri va shilliq qavat namlanib qizaradi, keyin sariq qoʻtir bilan qoplanib, yoriladi va ogʻriydi. Zamburugʻlar qoʻzgʻatgan boʻlsa, kasallik ogʻiz boʻshligʻi shilliq pardasiga oʻtishi mumkin (qarang Kandidoz). Davoni vrach tayinlaydi. Surunkali Lab bichilishi organizda vitamin yetishmasa, uzoq davom etadi, shunga qaramay toʻgʻri davo qilinsa, butunlay tuzalib ketadi. Lab bichilishining oldini olishda toʻgʻri ovqatlanish, servitamin mahsulotlarni muntazam isteʼmol qilib turish, shuningdek, ogʻiz boʻshligʻi va tishlarni doimo toʻgʻri parvarish qilish muhim ahamiyatga ega (qarang Tish).

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Vladimir Markovnikov
**Vladimir Vasilyevich Markovnikov** [1838.13.(25).12 - 1904.29.1 (11).2] — rus organik kimyogari. A. B. Butlerovning shogirdi. Qozon universiteti professor (1870-yildan). Ilmiy ishlari organik birikmalarning tuzilish nazariyasini rivojlantirish hamda neft va alisiklik uglevodorodlar kimyosiga oid. Markovnikov molekulalarda atomlarning izomeriyasi va oʻzaro taʼsirini oʻrgandi, oʻrin almashish, birikish va parchalanish reaksiyalarining qator qonuni-yatlarini ochdi. 1869-yilda Morkovnikov qoidasiip kashf etdi. Suv elementlari yoki galogenvodorodlar qoʻshni uglerod atomlaridan ajralib hosil boʻlishini oʻrgandi. 80-yillardan boshlab Kavkaz neftlarini oʻrgana boshladi. Uglevodorodlarning yangi sinfini aniqlab, ularga naftenlar deb nom berdi. 5 aʼzoli naftenlarni oʻrgandi, koʻpchilik sikloparafinlarni, shuningdek, tarmoqlangan zanjirli parafinlarni sintez qildi. Amaliyot uchun zarur boʻlgan aromatik uglevodorodlarni sikloparafinlardan katalitik yoʻl bilan olish usullarini topdi. Markovnikov organik kislotalar, jumladan, izomoy kislotani ilk bor sintez qiddi. Shoʻr koʻllar va tuz konlarini oʻrganib, ulardan foydalanish yoʻllarini koʻrsatib berdi.

Manbalar
--------

1. ↑  "Markovnikov Vladimir Vasilyevich" *OʻzME*. M-harfi Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  
 



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Antonio Adan Garrido** (ispancha: *Antonio Adán Garrido;* 13 may 1987, Madrid) ispaniyalik futbolchi, Real Madrid darvozaboni.

Klubdagi faoliyati
------------------

„Real"ning tarbiyalanuvchisi boʻlmish  Adan klubning uchinchi jamoasiga 2005-yili qoʻshildi. 2006-yilda asosiy jamoa bilan AQShga mavsumoldi safarga bordi.

2009-yilda Xorxe Kodina „Xetafe" jamoasiga oʻtib ketgani bois birinchi jamoaga chaqirildi.

Antonio asosiy jamoadagi oʻz debyutida 2010-yil 8-dekabrda „Oser" jamoasiga qarshi jarohat olgan Jerzy Dudek oʻrniga maydonga tushdi.  Ispaniya chempionatidagi debyutini 2011-yil 13-fevraldagi „Espanyol"ga qarshi kechgan oʻyinda oʻyindan chetlatilgan Iker Casillas oʻrniga maydonga tushgan holda oʻtkazdi. Ushbu oʻyinda u gol oʻtkazmadi va bosh murabbiy Jose Mourinhoning maqtoviga sazovor boʻldi. Keyingi turda esa asosiy tarkibda „Levante"ga qarshi maydonga tushib, 90 daqiqa oʻynadi.

2012-yil 5-mayda Ispaniya chempionatining 37-turida „Granada"ga qarshi oʻyinda asosiy tarkibda maydonga tushib, oʻyinni toʻliq oʻtkazdi. Adan bittagina gol oʻtkazib yubordi. Oʻsha uchrashuvda „Real" 0:1 hisobida yutkazayotgan holda hisobni tenglashtirib, biroz oʻtib yana bitta gol urgan holda gʻalabaga erishdi (2:1).

Xalqaro faoliyati
-----------------

Adan 2006-yili oʻtkazilgan oʻsmirlar oʻrtasidagi Yevropa chempionati gʻolibi hisoblanadi.

Shaxsiy hayoti
--------------

Antonioning kumiri Pako Buyo hisoblanadi. U har doim maydonga chap oyogʻi bilan chiqib keladi.

Manbalar
--------

1. ↑  Otra perla con guantes ; El País, 23 августа 2010
2. ↑  Жозе Моуринью: «Вся Испания думала, что нам не удастся победить» sports.ru
3. ↑  Antonio Adan Garrido realmadrid.com

* Real Madridning rasmiy saytidagi sahifasi
**Topografik syomka** - topografik plan yoki xarita asl nusxasini yaratishda bajariladigan ishlar. Bu ishlar joy topografik elementlarining planli oʻrnini va balandligini geodezik asos punktlariga nisbatan aniklash va ularni qogʻozda shartli belgilar bilan tasvirlashdan; aholi yashaydigan joylar, daryolar, koʻllar va boshqa nomlarini aniqlashdan, planda tasvirlanadigan joyning topografik elementlari — daryolar suvi oqimining yoʻnalishini, oʻrmon daraxtlarining turi va oʻlchamlarini va boshqalarni aniqlashdan iborat.

Hozirgi kunda Topografik sʼyomka stereotopografik, qoʻshma aerofototopografik (fotoplanda bajariladigan sʼyomka), yer usti fototopografik va menzula sʼyomkalar usullarida bajariladi. Stereotopografik va qoʻshma aerofototopografik sʼyomka eng asosiy Topografik sʼyomka usullari xisoblanadi. Yer usti fototopografik sʼyomka togʻli hududlarda mustaqil ravishda hamda aerofototopografik sʼyomka usuli bilan birga qoʻllanishi mumkin. Menzula sʼyomkasi aerofotosʼyomka materiallari boʻlmagan hollarda qoʻllanadi. Sʼyomkalar boshqa (taxeometrik sʼyomka, teodolit sʼyomka) usullarda ham bajarilishi mumkin; bunda tuziladigan topografik planlarning anikGʻshgi va mazmuni belgilangan talablarga javob bera olishi shart.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Antonio de Nigris Guajardo** (1978-yil 1-aprel 2009-yil 15-noyabr) — meksikalik professional futbolchi, hujumchi sifatida oʻynagan.

Yurak xuruji tufayli 31 yoshida qisqa faoliyati davomida u oltita mamlakatda oʻynagan, shuningdek, toʻqqiz yil ichida oʻn ikkita klub vakili boʻlgan.

Jamoalardagi faoliyati
----------------------

Nuevo-Leonning Monterrey shahrida tugʻilgan de Nigris yoshligida sportga qiziqib qolgan va futbolchilik faoliyatini Monterrey CF jamoasida boshlagan. Keyin u Ispaniyada ikki mavsum oʻynagan (birinchi va ikkinchi divizionlar), Villarreal CF va Polideportivo Ejido jamoalarida. Keyinchalik u Kaldas jamoasida oʻynagan, u bilan 2004-yilda qitʼalararo kubokda penaltilar seriyasida magʻlub boʻlgan.

Meksikada navbatdagi faoliyatdan soʻng, de Nigris 2006-yil 20-martda Braziliyaning Santos Futbol klubi bilan shartnoma imzolagan va Braziliya kubogi oʻyinida Brasiliense Futebol Clubega qarshi debyut qilgan. Biroq, 2006-yil oxirida u Turkiyaga oʻtib, mamlakatning uchta jamoasida ketma-ket oʻynagan ular: Gaziantepspor, Ankaraspor va Ankaragücü. U yuragi bilan bogʻliq muammolar tufayli klubdan ozod qilingan va uning litsenziyasi Turkiya futbol federatsiyasi tomonidan bekor qilingan.

### Oʻlim

2009-10-yillarda de Nigris yana jamoalarini oʻzgartirgan va Gretsiyaning AEL 1964 jamoasi bilan ikki yilga shartnoma tuzgan. 2009-yil 16-noyabrda sobiq „Monterrey" klubi prezidenti Jorge Urdiales de Nigrisning yurak xurujidan vafot etganini tasdiqlagan. De Nigris nemis futbolchisi, darvozabon Robert Enkedan besh kun oʻtib vafot etgan.

Xalqaro faoliyat
----------------

2001-yilda meksikalik futbolchi de Nigris Amerika Kubogida oʻz millatini himoya qilgan. Uning debyuti 7-mart kuni Braziliyaga qarshi oʻrtoqlik oʻyinida boʻlib, yakunda 3:3 hisobidagi durang oʻynashganda u jamoasining ikkinchi golni urgan.

Milliy terma jamoada yetti yillik tanaffusdan soʻng, de Nigrisni 2008-yil 6-fevralda milliy murabbiy Ugo Sanches AQShga qarshi oʻrtoqlik oʻyiniga chaqirgan. U oʻsha oʻyinda faol oʻyin koʻrsatmagan va almashtirilgan, ammo Londonda Ganaga qarshi maydonga tushgan. U 31 yoshida oʻlimigacha jami 17 ta oʻyin oʻtkazib, toʻrtta gol urgan.

Faoliyat statistikasi
---------------------

### Xalqaro

| Milliy terma jamoa | Yil | Oʻyinlar | Gollar |
| --- | --- | --- | --- |
| Meksika | 2001 | 14 | 4 |
| 2002 | 1 | 0 |
| 2008 | 2 | 0 |
| Jami | 17 | 4 |

Shaxsiy hayoti
--------------

De Nigrisning ukasi Aldo ham futbolchi (hujumchi, u ham Monterrey va milliy terma jamoani himoya qilgan), katta akasi Alfonso esa aktyor va model. U italyan millatiga mansub boʻlib, italyan bobosi unga *Tano* laqabini bergan.

Manbalar
--------

1. ↑
2. ↑
**„Topishmoqlar"** — 1981-yil chop etilgan oʻzbekcha topishmoqlar toʻplami. Toʻplamni Zubayda Husainova tuzgan va nashrga tayyorlagan. Kitob Gʻafur Gʻulom nomidagi adabiyot va sanʼat nashriyotida chop etilgan. „Topishmoqlar" avvalgi toʻplamlardan hajm jihatdan ancha katta boʻlib, unda har xil turdagi topishmoqlar berilgan.

„Topishmoqlar" „Oʻzbek xalq ijodi" koʻp jildli kitoblar seriyasiga kiritilgan 23-kitobdir. Kitob ikki qismga boʻlingan boʻlib, birinchi qismda anʼanaviy topishmoqlar, ikkinchi qismda esa yangi topishmoqlar berilgan. Bundan tashqari, topishmoqlar javoblariga koʻra tematik asosda tartiblashtirilgan.

Tahrir hayʼati Komil Yashin, Sarvar Azimov, Marat Nurmuhamedov, Matyoqub Qoʻshjonov, Hamid Gʻulom, Muzayyana Alaviya, Shonazar Shoabdurahmonov, Toʻra Mirzayev, Muhammad Ali, Solih Qosimov, Bahodir Sarimsoqovlardan iborat boʻlgan.

Asarni nashrga tayyorlashda yana quyidagi shaxslar ishtirok etgan: X. Mansurova – muharrir, M. Taxtayev – rassom, A. Bobrov – rasmlar muharriri, Y. Potapova – texnik muharrir, Sh. Soatova – musahhih. Kitob adadi – 60 000 nusxa.

Havolalar
---------

* „Topishmoqlar" Ziyouz saytida[*sayt ishlamaydi*]

|  |  |
| --- | --- |
| Kitoblar | *Kitobga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Antonina Pavlovna Xlebushkina** — Sovet iqtisodiy, davlat va siyosiy arbobi, Sotsialistik Mehnat Qahramoni.

Tarjimai holi
-------------

1914-yilda Samara viloyatida tug‘ilgan. KPSS aʼzosi.

1926-yildan iqtisodiy, ijtimoiy va siyosiy ishlarda faol ishtirok etgan. 1926-1995-yillarda badavlat dehqonlarning farzandlariga enaga, Tojikiston va Oʻzbekiston SSRda oʻqituvchi, Toshkent shahridagi Markaziy bolalar turistik-ekskursiya stansiyasi direktori, Oʻzbekiston SSR Toshkent shahridagi 22-sonli bolalar uyi direktori lavozimlarida faoliyat olib borgan.

Poytaxtimizdagi 22-Mehribonlik uyining taniqli bitiruvchilari orasida O‘zbekiston montaj va maxsus qurilish ishlari vaziri Po‘lat Nug‘monov, O‘zbekiston xalq artisti Tamara Yunusova, O‘zbekistonda xizmat ko‘rsatgan artistlar Olga Sultonova, Flora Kaydani kabi mashhur shaxslar yetishib chiqgan.

SSSR Oliy Kengashi Prezidiumining 1987-yil 16-dekabrdagi Farmoni bilan yetim va ota-ona qaramog‘isiz qolgan bolalarni kommunistik tarbiyalash, o‘qitish, fuqarolik rivojlanishidagi ulkan xizmatlari uchun Antonina Pavlovna Xlebushkinaga „Sotsialistik Mehnat Qahramoni unvoni" berilgan, „Lenin" ordeni va „O‘roq va bolg‘a" oltin medali bilan taqdirlangan.

O‘zbekiston SSR Oliy Kengashining 11- va 12-chaqiriqlari deputati etib saylangan.

„Lenin komsomol mukofoti" (1986), ,Xalqaro mukofot va „Lev Tolstoy" oltin medali (1987) laureati.

Antonina Pavlovna Xlebushkina 1995-yilda Toshkentda vafot etgan va Do‘mbrobod qabristoniga dafn etilgan.

Havolalar
---------

* Xlebushkin
**Zheng Meizhu** (xitoycha: 郑美珠; 1962-yil 5-noyabrda Fuchjou shahrida tugʻilgan) xitoylik ayol voleybolchi, 1984 va 1988-yilgi Yozgi Olimpiya oʻyinlarida ishtirok etgan.

Hayoti
------

Zheng Fujian provintsiyasining Fuchjou shahrida tugʻilgan. 1975-yilda u voleybol oʻynash uchun Fuzhou havaskorlar sport maktabiga oʻqishga kirdi. 1977-yilda Zheng Meizhu viloyat voleybol jamoasi aʼzosi boʻldi. 1979-yilda u ikki marta Xitoy terma jamoasiga chaqirilgan. 1982-yilda uchinchi marta chaqirilgach, terma jamoaga qabul qilindi.

Sport maktabidan tortib, viloyat jamoasida va milliy terma jamoada ham Zheng har doim eng yosh oʻyinchi hisoblangan. Uning boʻyi ham voleyboldagi muvaffaqiyatiga soya sola olmadi (172 sm).

1979-yilda Osiyo turnirida gʻalaba qozonganidan soʻng, Chjen 1981-yilda Yaponiyada boʻlib oʻtgan Jahon chempionatida qatnasha olmadi.

1984-yilda Zheng Meizhu oltin medalni qoʻlga kiritgan Xitoy voleybol jamoasi aʼzosi edi. U barcha asosiy beshta oʻyinda ishtirok etgan.

Toʻrt yil oʻtgach, 1988-yilda Zheng Meizhu bronza medalini qoʻlga kiritgan Xitoy jamoasining safida oʻynadi. Zheng Meizhu bu musobaqada ham yana beshta oʻyinni oʻtkazdi.

Shaxsiy hayoti
--------------

1991-yil oxirida Zheng Meizhu Germaniyaga voleybol klubida oʻynash uchun ketdi. Nafaqaga chiqqanidan keyin eri bilan tadbirkorlik faoliyatini boshladi. Keyinchalik u Myunxen yaqinidagi Xitoy tibbiy reabilitatsiya muassasasida menejer lavozimida ishladi.

Zheng turmushga chiqqan va uning ikki nafar oʻgʻil farzandi bor.

2008-yilda Zheng Meizhu Xitoyga qaytib keldi. U shu yili Fuchjoudagi Olimpiya mash’alasi estafetasida ishtirok etdi.

Mukofotlar
----------

### Milliy terma jamoa

* 1982-yilgi jahon chempionati  Oltin medal
* 1984-yil Los-Anjelesda boʻlib oʻtgan Olimpiya oʻyinlari  Oltin medal
* 1985-yilgi jahon chempionati  Oltin medal
* 1986-yilgi jahon chempionati Oltin medal

Manbalar
--------

1. ↑  „Zheng Meizhu". Qaraldi: 20-avgust 2022-yil.
2. ↑  „Meizhu Zheng". Qaraldi: 20-avgust 2022-yil.

Havolalar
---------

* Profil
**Zhu Ling** (xit. soddalashtrilgan 朱玲, 1957-yil 10-iyulda tugʻilgan) — 1984-yilgi Yozgi Olimpiya oʻyinlarida qatnashgan xitoylik voleybolchi. Zhu Ling nafaqaga chiqqan va Sichuan provinsiyasidagi sport byurosida byuro direktori lavozimida ishlaydi.

Biografiya
----------

Zhu Ling 1957-yil 10-iyulda Xitoyning Shangdong pronvinsiyasidagi Laiwu nomli kichik shaharchada tugʻilgan.

1984-yilda Los Anjelosda boʻlib oʻtgan yozgi olimpiada oʻyinlarida Zhu Ling oltin medalni qoʻlga kiritgan Xitoy voleybol jamoasi tarkibida oʻynagan. Zhu Ling barcha beshta oʻyinda faol ishtirok etgan va jamoa gʻalabasiga oʻz xissasini qoʻshgan.

Zhu Ling 1970-yilda Chunsinda voleybol bilan shugʻullana boshlagan va 1975-yilda Sichuan provinsiyasi jamoasiga qabul qilingan. Zhu Ling 1979-yilda voleybol boʻyicha Xitoy terma jamoasi tarkibiga qoʻshildi va keyinchalik Xitoy terma jamoasi tarkibida 1981-yilgi FIVB Jahon kubogida ishtirok etib, jamoaviy oltin medalini qoʻlga kiritishga oʻz xissasini qoʻshadi.

1984-yilgi Olimpiada oʻyinlarida Zhu Ling Xitoy voleybol jamoasi tarkibida oʻynaydi va yakunda jamoa gʻoliblikni qoʻlga kiritadi.

1983-yilgi Osiyo chempionatida Zhu Ling terma jamoa safida muvaffaqiyatli oʻyin koʻrsatdi va jamoa kumush medaliga sazovor boʻldi.

Voleybolda nafaqaga chiqqanidan soʻng, Zhu Ling Sichuan universitetining Xitoy adabiyoti boʻlimida oʻqishni boshladi va bakalavr diplomini qoʻlga kiritdi. Oʻqishni tamomlagandan buyon u, Sichuan viloyati sport byurosida ishlab kelmoqda. 2004-yilda Zhu Ling byuro direktori lavozimiga koʻtarildi.

Mukofotlar
----------

### Milliy terma jamoa

| Yil | Musobaqa | Davlat | Natija |
| --- | --- | --- | --- |
| 1981-yil | **1981-yilgi jahon chempionati** | Yaponiya bayrogʻi Yaponiya  |  Oltin medal |
| 1984-yil | **1984-yilgi Los-Anjelesdagi Olimpiya oʻyinlari** | AQSH bayrogʻi AQSh |  Oltin medal |
|

Havolalar
---------

* Profil

Manbalar
--------

1. ↑  „Zhu Ling". Qaraldi: 20-avgust 2022-yil.
2. ↑  „Zhu Ling". Qaraldi: 20-avgust 2022-yil.
**Mirqodir Abzalovich Karimov** (1906.3.3 — Toshkent — 1979.26.12) — fitopatolog-mikolog olim, Oʻzbekistonda xizmat koʻrsatgan fan arbobi (1967), biol. fanlari doktori (1954); professor (1954). Oʻrta Osiyo universitetining qishloq xoʻjaligi fakultetini tugatgan (1931). Toshkent oʻsimliklarni himoya qilish texnikumida ilmiy boʻlim mudiri, Toshkent qishloq xoʻjaligi institutida dots. professor (1935—71), fitopatologiya kafedrasi mudiri (1972—79). Ilmiy ishlari beda zamburugʻ kasalliklari qoʻzgatuvchilarini aniqlash, gulli parazit oʻsimliklarga qarshi kimyoviy kurash usullarini ishlab chiqish, gʻoʻza, beda va b. ekinlarining kasalliklarini oʻrganishga bagʻishlangan. As: Gʻoʻza kasalliklari, T. 1975.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



  



|  |  |
| --- | --- |
| Olimlar | *Olim haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Mirshab** (arab, mir — hukmdor va shab — tun) — Oʻrta Osiyo xonliklarida maʼmuriy lavozim; tungi shahar soqchisi va ularning boshligʻi. Uning zimmasiga shaharda tungi osoyishtalikni taʼminlash masʼuliyati yuklatilgan. Oʻrta Osiyo Rossiya tomonidan istilo qilingach, M. asosan, tungi soqchilik hamda tartib va institutizom bajarilishini taʼminlagan va politsiya vazifasini bajargan. M. mingboshi va katta oqsoqollar ixtiyorida xizmatda boʻlgan. Masalan, Toshkentda Okt. toʻntarishigacha M.lar tungi shahar soqchisi. Mirshabxona boshligʻi qoʻrboshi deyilgan. M.lar tun boʻyi shaqildoq bilan koʻcha va mahallalarni aylanib, shahar osoyishtaligini taʼminlagan. Toshkentning 4 dahasida 10 tadan M. bir mirshabboshi boʻlgan. 1892-yilgacha M. katta oqsoqolga, keyinchalik Eski shahar politsmey-sterchga boʻysungan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Mirvohid Usmonov** (1946.9.5, Toshkent) — ganchkor usta, Oʻzbekiston xalq ustasi (2001). Toshkent politexnika institutining meʼmorlik ftini tugatgai (1972). Us t a Maxmud Usmonovning oʻgʻli, sulola davomchisi. U ijodiy faoliyatini Navoiy teatri binosining ichki bezaklarini taʼmirlashdan boshlagan (1966); Oʻzbekiston tarixi muzeyi, Toshkent metropolitenining "Buyuk ipak yoʻli" va "Amir Temur" bekatlarini hamda Toshkent, Andijon, Samarqand, Buxoro, Termiz sh.laridagi yirik maʼmuriy binolarni bezatishda mualliflik ishlarini bajargan. Xorijiy mamlakatlarda ham yirik binolardagi bezaklarni oʻzbek amaliy bezak sanʼati anʼanalarida bajargan (mas, Malayziyadagi yirik muzey binosi).

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Zokir Inogʻomov** (1919.1.1 - Toshkent — 1996.4.11) — Oʻzbekiston xalq rassomi (1991). P. Benkov nomidagi Respublika rassomlik bilim yurtida taʼlim olgan (1936—40). I. asarlari milliy ruhi, qahramonlarining qiyofalari jonli, hayotiy ifodalanganligi bilan diqqatga sazovor. Mashhur asarlari: "Onalik", "Choʻponning qoʻshigʻi", "Choyga", "Kuz" (1957), "Choyxonachi" (1958), "Dalada nonushta", "Chirchiqvodiysida" (1960), "Indoneziyalik mehmon" (1961), "Xirmonda" (1966), "Mosh hosili" (1980), "Beshik toʻy" (1983), "Tugʻilgan kun" (1984). Orol mavzuida "Baliq dudlash", "Kelinchak", "Orol" va b. turkum asarlar, natyurmortlar, avtoportret va b. ham yaratgan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 



|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Mirza Badi' devon madrasasining** ikkita vaqf hujjati saqlanib qolgan. Birinchisi asl nusxa bo‘lib, hijriy 1231-yil muharram oyida (1815-yil dekabr') forsiyda nasta'liq xatida yozilgan.

Tarixi
------

Amir Haydar ibn Amir Ma'sum va qozi Mir Abul Hasanxoja ibn Mir Asomiddinxoja muhri bilan tasdiqlangan. Hujjatga yana 15 muhr qo‘yilgan. Hujjatning ikkinchi nusxasi Ismoilxoja madrasasi hujjati bilan yonma-yon bir o‘ramda bo‘lgan. Unda yozilishicha, hijriy 1231-yil muharram oyida (1815-yil dekabr') marhum Mirza Shahobiddin devoni Kalon o‘g‘li domulla Mirza Badi' devon sadr o‘z madrasasi uchun Chorsuq guzaridagi 2 g‘ulang furushlik kappon va yana 2 do‘kon, Samjan tumanidagi Chortoq mavzesida 1200 tanob yer, hazrat Xoja Ahmad Turki Jandi qabri yonidagi Taxtai pushta guzarida 13 pardozgirlik do‘koni, 1 novvoyxona va yana turli joylardagi ko‘plab mulklarini vaqf qilgan. Mirza Shahobiddin devoni kalon o‘g‘li Abduvahhob qozi askarning Mirza Abduxoliq devoni kalon, Mirza Abduqohir va Mirza Shukrulloh ismli o‘g‘illari bo‘lgan. Ushbu vaqf mulkiga ulardan yoshi kattasi mutavalli bo‘lgan. Bu vazifani undan so‘ng avlodlari bajargan. Ulardan hech kim qolmasa, bu ish Buxoro qozikaloni ixtiyoriga o‘tgan. Vaqf hosili, avvalo, imorat zaruratiga sarflangan. So‘ngra mutavalli ushr olgan. Qolganidan mudarris 1,5, imom 1 hissaga ega bo‘lgan. Yana 1,5 hissa 15 qismga ajratilib, undan Qur'on hofizi 2,5, muazzin 2, farrosh 1, shayx Shoh guzaridagi tahoratxona 2,5, sartarosh 1,5, maqsuraxon 2,5, boshqa maqsuraxon 3 hissa haq olgan.

Me’morchiligi
-------------

Madrasa 14 hujra, darsxona va masjiddan iborat bo‘lgan. Pastki 6 hujra pishiq, qolganlari xom g‘ishtdan qurilgan. G‘arbida ustod Shokir sartarosh valadi ustod Olim hovlisi, shimolida ustod Beknazar pardozgir valadi hoji Muhammad hovlisi, sharqi va janubida musulmonlar qabristoni bo‘lgan.

Manbalar
--------

1. ↑  Buxoro ta'lim tizimi tarixi. Abdusattor Jumanazar. Toshkent: Akademnashr, 2017. – B. 350.

|  |  |
| --- | --- |
| Stub ikona | *Madrasa haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Zokir Maʼrufovich Maʼrufov** (1912.1.3 - Toshkent - 1984.1.3) - tilshunos olim, lugʻatshunos. Oʻzbekistonda xizmat kursatgan oʻqituvchi (1972). Narimonov nomidagi Ped. texnikumini tugatgan (1931). Qashqadaryo viloyatida oʻqituvchilik qilgan (1931—32), Oʻzbekiston Fanlar akademiyasi Til va adabiyot institutida ilmiy xodim, direktor oʻrinbosari, dialektologiya va eksperimental fonetika, hozirgi zamon oʻzbek tili sektorlari (194751), lugʻat boʻlimi (1952— 84) rahbari.

Maʼrufov oʻrta maktab va bilim yurtlari uchun oʻzbek tilidan darslik va qoʻllanmalar yaratishda faol ishtirok etgan. Uning ishtirokida 5 jildli "Ruschaoʻzbekcha lugat" (1950—56), 1 jildli "Oʻzbekcharuscha lugʻat" (1959), 2 jildli "Oʻzbek tilining izohli lugʻati" (1981), 2 jildli "Ruscha-oʻzbekcha lugʻat" (1983—84), "Ruscha-oʻzbekcha soʻzlashgich" (1969), "Oʻzbekcharuscha soʻzlashgich" (1971) kabi ishlar yaratilgan. Maʼrufov ilmiy asarlari bilan Oʻzbekistonda leksikologiya va leksikografiya fanining rivojiga katta hissa qoʻshgan. Toshkentda A. Ikromov tumanidagi koʻchalardan biriga va Yunusobod tumanidagi 83maktabga Maʼrufov nomi berilgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ali ibn Muhammad Samarqandiy** (arabcha: علي بن محمد سمرقندي — Ali ibn Muhammad Samarqandiy — Toʻliq ismi: Abulhasan Ali ibn Muhammad ibn Ismoil ibn Ali ibn Muhammad ibn Ishoq Bahouddin Isbiyjobiy Samarqandiy (1062—1141)) — Aqoid olimi, faqih va muftiy.

Hayoti va ijodi
---------------

Ali ibn Muhammad Samarqandiy Isbiyjobga nisbat berilgan. 454/1062-yil Isbiyjobda, jumodul ula oyida tugʻilgan. Isbiyjob Toshkent va Sayram oʻrtasidagi joylashgan Samarqandda yashab ijod qilgan. Oʻsha davrda Abu Hanifa mazhabi yoʻl-yoʻriqlarini Ali ibn Muhammad Samarqandiychalik biladigan kishi Movarounnahrda boʻlmagan. Muftiy boʻlgan va shayxulislom darajasiga koʻtarilgan. Ali ibn Muhammad Samarqandiyning mazhab boʻyicha fikrlarini quvvatlaydigan
ashoblari va shu bilan birga u kishiga muxolif chiqadiganlar ham boʻlgan. Ali ibn Muhammad Samarqandiy Samarqand imomlaridan biri boʻlgan ustozi Abu Ali Hasan ibn Ali ibn Ahmad ibn Robi’ ibn Shofi’ ibn Mu’min Sankabosiydan hadis eshitib taʼlim olgan. Shu ustozi fatvo va boshqa masalalarni chiqarishga ijozat bergan.
Ali ibn Muhammad Samarqandiyning „*Al-fatovo*" („Fatvo-lar"), „*Sharh muxtasaru-t-Tahoviy*" („Ta-hoviy muxtasariga sharh"), „*Al-bahr mu’ziy*" („Taskinlantiruvchi dengiz"), „*Sharhu-l-mabsut*" („Mufassal sharh") asarlari mashhur.
Ali ibn Muhammad Samarqandiy asarlaridan islom huquqining naqadar buyukligi, ulardan insonlar ibodat, muomala va hayot tarzini oʻtka-zishda foydalanish yoʻllarini bilib olish mumkin. Alloma 535/1141-yili Zulqaʼda oyining yigirma uchinchi kuni Samarqandda vafot etgan.

Asarlari
--------

* „Al- fatovo",
* „Sharh muxta- saru — t- Tah oviy",
* „Al- bah r mu’ziy",
* „Sharh u — l-mabsut".

Manbalar
--------

1. ↑  Oʻrta asr sharq allomalari va mutafakkirlarining tarixiy-falsafiy merosi ensiklopediyasi. — Samarqand. Imom Buxoriy xalqaro markazi, 2016. — B. 545.

  

|  |  |
| --- | --- |
|  | Ushbu maqolada O‘rta asr Sharq allomalari ensiklopediyasi maʼlumotlaridan foydalanilgan. |

  


|  |  |
| --- | --- |
| Alloh yozuvi | *Islom shaxsiyati haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Mirpo'stin ota jome masjidi** — Andijon viloyatining Andijon shahri Mirpo'stin mahallasi Maybog'cha ko'chasida joylashgan shu nomli masjid va ziyoratgoh.

Ziyoratgoh tarixi
-----------------

Ushbu masjidda joylashgan ziyoratgohga Xo'ja Ahror Valiyning izdoshlaridan biri bo'lgan, XVI asrda yashab o'tgan hazrat Hisomiddin (Asomiddin ham deyiladi) avliyo ya'ni Mirpo'stin ota dafn etilgan.

### Rivoyat

Rivoyatlarga ko'ra, Xo'ja Hisomiddin doim bir po'stinda yurganligi uchun el-yurt orasida "Birpo'stinli ota" nomi bilan tanilgan. Keyinchalik, oradan yillar o'tishi bilan uning nomi "Mirpo'stin" shaklida talqin etila boshlangan.
Biroq ayrim ma'lumotlarga asosan hazrat Payg'ambar Muhammad (s.a.v.) xonadonlariga mansub sayyidlar avlodidan bo'lganligi uchun ularning ismiga "Mir" so'zi qo'shilgan bo'lishi mumkin.

Masjid arxitekturasi
--------------------

Masjidning to'g'ri burchakli ustunli xonasi uch tomonli ayvon bilan mutanosib qurilgan. Xom g'ishtdan ishlangan qo'sh sinchli binoning poydevori sifatida terilgan. Ustunli, to'sinli konstruksiya masjid tomini tekkis bo'lishiga xizmat qilgan.

Manbalar
--------

1. ↑  Baxtiyor Eraliyev, Ikromiddin Ostonaqulov, Nodirjon Abdulahatov.. O'zbekiston ziyoratgohlari va qadamjolari. Andijon va Namangan viloyatlari / Ikkinchi kitob (O'zbek tilida), 2014 32-bet
2. ↑  Majzub Namangoniyning "Tazkirat ul-avliyo" asaridan
3. ↑

Havolalar
---------

* Mirpo'stin ota jome masjidi ko'rinishi
* Mirpo'stin ota jome masjidida taroveh namozi
**Simon & Garfunkel** (talaffuzi: *Saymon va Garfankel*) ikki amerikalik qoʻshiqchi — Paul Simon va Art Garfunkeldan iborat musiqa dueti boʻlgan. Ular 1957-yili Tom & Jerry guruhini tuzib, „Hey, Schoolgirl" qoʻshigʻi orqali kichik shuhratga erishishgan. Keyin guruh nomini Simon & Garfunkel qilib oʻzgartirib, 1965-yili „The Sound of Silence" ashulasini yozishadi va Amerika boʻylab mashhur boʻlib ketishadi. 1967-yilgi *The Graduate* filmida ularning musiqasi qoʻllanilgach, guruh dovrugʻi yanada kengayadi.

Simon & Garfunkel vokal garmoniyasi tufayli 1960-yillarning eng mashhur artistlaridan boʻlishgan. Ularning „The Sound of Silence" (1964), „I Am a Rock" (1965), „Homeward Bound" (1965), „Scarborough Fair/Canticle" (1966), „A Hazy Shade of Winter" (1966), „Mrs. Robinson" (1968), „Bridge over Troubled Water" (1969), „The Boxer" (1969) va „Cecilia" (1969) hit ashulalari koʻplab chartlar tepasiga koʻtarilgan. Ular bir necha Grammy mukofoti qozonib, 1990-yilda Rock’nʼRoll Shuhrat Zaliga kirishgan.

Biroq Simon va Garfunkel orasida tez-tez nizo boʻlib turgani uchun guruh ora-sirada faoliyatini toʻxtatib yurgan. Hozirda ular alohida ijod qilishadi.

Diskografiyasi
--------------

* *Wednesday Morning, 3 A.M.*
* *Sounds of Silence*
* *Parsley, Sage, Rosemary and Thyme*
* *Bookends*
* *Bridge over Troubled Water*

Manbalar
--------

1. ↑  „Simon & Garfunkel".  The Rock and Roll Hall of Fame (1990). 18-dekabr 2012-yilda asl nusxadan arxivlandi. Qaraldi: 8-yanvar 2011-yil.

 Wayback Machine saytida arxivlandi (2012-12-18).

Havolalar
---------

* Rasmiy sayti

|  |  |
| --- | --- |
|  | Vikiomborda ***Simon & Garfunkel*** haqida turkum mavjud |

|  |  |
| --- | --- |
| Musiqa notalari | *Musiqiy guhuh yoki ansambl haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Zokirjon qiziq Ovulov** (1886 Andijon — 1975) — xalq qiziqchisi. 12 yoshidan Azim choʻkindining qiziqchilar toʻpida jarchilik, soʻng masharabozlik qilgan. M. Mansurovning sirk truppasida (1904—05) Yusufjon qiziq Shakarjonovdan saboq olgan. Sobir qori, Ortiq, Rafiq, Karim kabi qiziqchilar bilan birga "Bola oʻqitish", "Ketmon tilash", "Oʻlik sotdi" kabi xalq komediyalarida oʻynagan. 1918—25 yillarda Mayramxon sirkida, A. Makarov, E. Xolmirzayev toʻplarida ishlagan. Keyinchalik turli sozanda toʻplarida, koʻpincha Ibrohim qiziq Teshaboyev bilan qiziqchilik qilgan. "Mamayusuf", "Kelin tushirdi", "Xoji kampir", "Toʻrt jinni" kabi qad. ogʻzaki komediyalarni tiklab, xalq orasida namoyish qilgan.

Adabiyot
--------

* Qodirov M. Masharaboz va qiziqchilar sanʼati, T. 1971.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Foryob**, Pareb, Baryob — oʻrta asrlarda Xurosonga mansub viloyat va shaqar. F. va forob soʻzlarining maʼnosi bir boʻlib "haydalgan, ishlov berilgan yer" yoki "sugʻoriladigan yer"ni anglatgan. Gardiziytsht yozishicha, sosoniylardan Feruz ibn Yazdigard II (459—484 yillarda hukmronlik qilgan) asos solgan. Arablar istilosi arafasida F. alohida mustaqil mulk markazi boʻlgan. Uning hokimi Tursul dehqon unvoniga ega boʻlgan. 7-asrning 3choragida F.ni arablar egallagan. 8-asr boshida arablar F. viloyatidan 70 ming dirham miqdorida xiroj soligʻi, 820—827 yillarda esa 55 ming dirham olganlar. F. axrlisi Toxariston xalqlarining arablarga qarshi qoʻzgʻolonlarida bir necha bor qatnashgan. F. viloyatini boshqargan arablar noibi qarorgohi Yahudon shahri boʻlgan. 10-asrda, Somoniylar va Farigʻuniylar davrida F. shahri va viloyati Guzganon shohiga tobe etilgan. F. savdo-sotiq rivojtopgan chiroyli shahar boʻlgan. F.da minorasi boʻlmagan jome masjidi boʻlgan, shahardagi hamma binolar paxsadan qurilgan, shaharda hunarmandchilikning deyarli barcha turlari taraqqiy etgan. 1220-yil F. shahri moʻgʻullar tomonidan vayron qilingan va u 16-asrning 1yarmida xaroba holga kelgan, soʻngra qayta tiklangan. F. — hozirgi Afgʻonistonning shim.gʻarbidagi kichik viloyat nomi. Markazi — Davlatobod shahri B. A. Ahmedovnknt fikricha, Davlatobod yaqinidagi Salurtepa shahri xarobasi F.ning qoldiqlari hisoblanadi. Davlatobod shahrining oʻzi manbalarda 17-asr boshidan qayd etilgan.

Adabiyot
--------

* Axmedov B. A. Istoriya Balxa, T. 1982; Kamaliddinov Sh. S, Istoricheskaya geografiya Yujnogo Sogda i Toxaristana po araboyazichnim istochnikam IX — nachala XIII vv. T. 1996.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |